C 443/9

ET

KOLMAPÄEVA, 20. JUUNI 2018. AASTA ISTUNGI PROTOKOLL

(2018/C 443/04)

SISUKORD

1. Seminari koondaruanne 9

2. Majandus- ja sotsiaalpartnerite aruanne 9

3. Noortekonverentsi aruanne 10

4. Guyana asepresidendi ja välisministri Carl B. Greenidge’i avaldus 10

5. Bulgaaria kohtureformi eest vastutava asepeaministri ja välisministri ning ELi nõukogu eesistuja Ekaterina Zaharieva avaldus 10

6. Nõukogu infotund 10

7. Arutelu nõukoguga – eelneva registreerimiseta sõnavõtud 11

8. 11.–13. aprillil 2018. aastal Keenias, Nairobis (Ida-Aafrika piirkond) toimunud 15. piirkondliku kohtumise aruanne – kaaspresidentide aruanne 11

9. Esmaspäeva, 18. juuni 2018. aasta pärastlõunase istungi ja teisipäeva, 19. juuni 2018. aasta hommikuse ja pärastlõunase istungi protokollide kinnitamine 11

10. Kolme alalise komitee esitatud raportites toodud resolutsiooni ettepanekute üle hääletamine 12

11. Kiireloomuliste resolutsiooni ettepanekute üle hääletamine 13

12. Muud küsimused 13

13. Parlamentaarse ühisassamblee 36. istungjärgu toimumise kuupäev ja koht 13

I LISA PARLAMENTAARSE ÜHISASSAMBLEE LIIKMETE TÄHESTIKULINE NIMEKIRI 14

II LISA 18.–20. JUUNIL 2018 BRÜSSELIS (BELGIAS) TOIMUNUD ISTUNGJÄRGUL KOHAL OLNUTE NIMEKIRI 18

KOLMAPÄEVA, 20. JUUNI 2018. AASTA HOMMIKUSE ISTUNGI PROTOKOLL

(Istung algas kell 9.08)

JUHATAJA: Joseph OWONA KONO

kaaspresidendi kohusetäitja

1. Seminari koondaruanne

Clifford Andre (Seišellid) tegi kokkuvõtte seminari „Biotechnological research for sustainable agriculture with a focus on developing countries“ (Arenguriikidele keskenduvad biotehnoloogilised uuringud kestliku põllumajanduse tagamiseks) kohta. Pühapäeval, 17. juunil külastasid osalejad Gentis (Belgia) asutust Vlaams Instituut voor Biotechnologie (Flaami Biotehnoloogia Instituut, VIB), kus viiakse läbi elu molekulaaraluste baasuuringuid, kuid ka spetsiifilisemaid arenguriikidele keskenduvaid biotehnoloogilisi uuringuid. Osalejad kuulasid kolme ettekannet ja külastasid giidiga laboratooriume.

Sõnavõtjad: Catherine Bearder, Halifa Sallah (Gambia).

2. Majandus- ja sotsiaalpartnerite aruanne

Euroopa Majandus- ja Sotsiaalkomitee (EMSK) AKV järelevalvekomitee liikme Brenda Kingi ettekanne.

Euroopa Majandus- ja Sotsiaalkomitee AKV järelevalvekomitee liige Brenda King (kes asendas AKV ja ELi järelevalvekomitee presidenti Jarosław Mulewiczit) andis ülevaate EMSK hiljutisest tegevusest pärast osalemist parlamentaarse ühisassamblee viimasel kohtumisel ja järelevalvekomitee edasisest tegevusest.

Sõnavõtjad: Michel Kamano (Guinea), Halifa Sallah (Gambia), Agnima Alain-Michel Lobognon (Côte d'Ivoire).

3. Noortekonverentsi aruanne

Kaaspresidentide kokkuleppel anti noortekonverentsi järelduste esitamiseks sõna konverentsi osalejate hulgast valitud noorele esindajale. Järeldustes keskenduti vajadusele soodustada ja toetada kultuuridevahelist dialoogi ja integratsiooni kõigis selle vormides. Järgnenud arutelus oldi väga entusiastlik noorte rolli kohta ja esitati mitu ettepanekut noorte kaasamise kohta assamblee tegevusse. Louis Michel soovitas luua AKV-ELi noorteassamblee, mille kõik istungid toimuksid parlamentaarse ühisassamblee istungitega samal ajal. Samuti soovitasid teised liikmed luua noortefoorumi parlamentaarse ühisassamblee teavitamiseks ja assambleelt teabe saamiseks, võttes aluseks juba olemasolevad mudelid.

Sõnavõtjad: Nafie Ali Nafie Ahmed (Sudaan), Halifa Sallah (Gambia), Cheryl Sandra V. Husbands (Barbados), Louis Michel, Ben Abdallah Banda (Ghana), Sir Louis Straker (Saint Vincent ja Grenadiinid), Mathew Sahr Nyuma (Sierra Leone), Dexter Nduna (Zimbabwe), Nafie Ali Nafie Ahmed (Sudaan), Margaret Kamar (Keenia), Jacob Oulanyah (Uganda), Adjedoue Weidou (Tšaad), Heather Mwiza Sibungo (Namiibia), Waven William (Seišellid), Liuga Faumuina (Samoa), Agnima Alain-Michel Lobognon (Côte d'Ivoire), Michèle Rivasi.

4. Guyana asepresidendi ja välisministri Carl B. Greenidge’i avaldus

Guyana asepresident ja välisminister Carl B. Greenidge (AKV ministrite nõukogu eesistuja nimel) kirjeldas AKV-ELi parlamentaarse ühisassamblee foorumi tähtsust arengut käsitlevale dialoogile, rõhutades asjaolu, et tegemist on ainsa sedalaadi struktureeritud foorumiga, mis katab maailma neli geograafilist asukohta. 79 AKV riigil ja 28 ELi liikmesriigil on võimalus osaleda otsustaval määral rahvusvahelistel foorumitel ülemaailmse juhtimise ja otsuste tegemise kujundamises.

Ta juhtis tähelepanu vajadusele tagada uus koostööraamistik, mis on edasises, 2020. aasta järgses partnerluses tõhusam, strateegilisem, tasakaalustatum ja tulemustele suunatum. Lisaks teatas ta 30. mail 2018. aastal Togos Lomés toimunud AKV ministrite nõukogu 107. istungjärgu tulemused. Istungjärgul võttis AKV riikide rühm vastu Cotonou-järgse partnerluslepingu läbirääkimisvolitused, mida nähakse kui AKV riikide valitsuste ja rahvaste ühtsuse ja solidaarsuse kindlat väljendust.

Viimaseks hindas ta kõrgelt assamblee näidatud kindlat toetust AKV riikide rühma ühtsuse säilitamisele, rõhutades, et on tähtis, et AKV ja EL esineksid läbirääkimistel ühtsete ja võrdsete üksustena.

5. Bulgaaria kohtureformi eest vastutava asepeaministri ja välisministri ning ELi nõukogu eesistuja Ekaterina Zaharieva avaldus

Bulgaaria kohtureformi eest vastutav asepeaminister ja välisminister ning ELi nõukogu eesistuja Ekaterina Zaharieva kirjeldas Bulgaaria eesistumisaja suurimaid prioriteete, viidates eelkõige AKV ja ELi edasistele suhetele pärast Cotonou lepingu lõppemist 2020. aastal. Ta rõhutas, et on tähtis kasutada ära AKV ja ELi ühendatud jõudu, et viia edasi ühist ja globaalsemat mitmepoolset tegevuskava. Ta väljendas heameelt AKV riikide rühma läbirääkimisvolituste vastuvõtmise üle ja teatas, et EL võtab oma läbirääkimisvolitused vastu järgmisel esmaspäeval.

Nõudes AKV ja ELi vahelise dialoogi ja mõistmise suurendamist, lisas ta, et on hädavajalik kohandada veelgi AKV ja ELi suhteid uue tegelikkuse ja maailmas valitseva olukorraga. Ta rõhutas, et tõhususe suurendamiseks tuleb süvendada AKV ja ELi partnerlust piirkonna tasandil ning pöörata tähelepanu Aafrika, Kariibi mere ja Vaikse ookeani piirkondlikule dünaamikale ja seda arvesse võtta. Järgmises lepingus tuleks edendada eri põhivaldkondades esinevaid ühiseid ja sektoritevahelisi huve.

Ta pidas tähtsaks koostöövaldkonnaks kliimameetmeid ja nõudis rohkem AKV ja ELi koordineeritud tegevust ja koostööd, et suurendada vastupidavust korduvatele inimtegevusest tulenevatele ja looduslikele katastroofidele, mis kahjustavad niigi ebakindlate riikide arengut, ning nendega võidelda. Ta märkis ühtlasi, et rahvastevahelise dialoogi ja mõistmise suurendamiseks peab demokraatlikul partnerlusel ilmtingimata olema parlamentaarne mõõde.

6. Nõukogu infotund

AKV nõukogule esitati 2 ja ELi nõukogule 7 küsimust.

i) Carl B. Greenidge vastas AKV nõukogu nimel järgmistele kirjalikele küsimustele, millele ei järgnenud täiendavaid küsimusi: küsimus nr 1, mille esitas Sabine Lösing parlamentaarse ühisassamblee suurema rolli kohta uues partnerluslepingus; küsimus nr 2, mille esitas Nathalie Griesbeck (keda asendas Thierry Cornillet) ebaseadusliku kalapüügi kohta Kariibi meres.

ii) Ekaterina Zaharieva vastas ELi nõukogu nimel järgmistele kirjalikele küsimustele ja täiendavatele küsimustele: küsimus nr 3, mille esitas Jo Leinen (keda asendas küsimusele vastamise alguses Neena Gill) olukorra kohta Gabonis; küsimus nr 4, mille esitas Neena Gill nõukogu seisukoha puudumise kohta seoses Kongo DV julgeolekujõudude toime pandud vägivaldsete repressioonidega 2017. aasta detsembris ja 2018. aasta jaanuaris; küsimus nr 5, mille esitas Nathalie Griesbeck (keda asendas Thierry Cornillet) ebaseadusliku kalapüügi kohta Kariibi meres; küsimus nr 6, mille esitas Catherine Bearder looduslike liikidega kaubitsemise ja AKV-ELi suhete kohta; küsimus nr 7, mille esitas Thierry Cornillet vajaduse kohta täiendada ELi rahastamist puudutavat teavet ja koolitada kohalikke sidusrühmi projektitaotluste esitamise valdkonnas; küsimus nr 8, mille esitas Laura Agea tulevaste ELi programmide/poliitika ja kestliku arengu eesmärkide kohta; küsimus nr 9, mille esitas Sabine Lösing (keda asendas Lidia Senra Rodríguez) parlamentaarse ühisassamblee suurema rolli kohta uues partnerluslepingus.

7. Arutelu nõukoguga – eelneva registreerimiseta sõnavõtud

Sõnavõtjad: Michèle Rivasi, Lucie Milebou Aubsson ép Mboussou (Gabon), Halifa Sallah (Gambia), Michel Kamano (Guinea), Jomo Mfanawemakhosi Dlamini (Svaasimaa).

Liikmed keskendusid sellistele teemadele nagu ELi eelarve ja Euroopa Arengufondi jälgitavus, põllumajandussektor ja suuremahuline tootmine, AKV riikide pestitsiidide ja plasti kasutamist käsitlev poliitika; Cotonou partnerlusleping ja piirkondlik integratsioon, kaevandamine, digitaalmajandus ja lisaväärtusahelad, tulevane mitmeaastane finantsraamistik, konfliktid maailmakaubanduses ja nende mõju AKV riikide majandusele.

Ekaterina Zaharieva vastas ELi nõukogu nimel küsimustele nr 1, 3 ja 4.

Carl B. Greenidge vastas AKV nõukogu nimel küsimustele nr 2 ja 3.

Sõnavõtjad: Clifford Andre (Seišellid), Liuga Faumuina (Samoa), Spès-Caritas Njebarikanuye (Burundi), Ben Abdallah Banda (Ghana), Dexter Nduna (Zimbabwe), Adjedoue Weidou (Tšaad), Louis Michel.

Liikmed keskendusid sellistele teemadele nagu parlamendiliikmete roll läbirääkimisvolitustes, väikesed saareriigid ja ebaseaduslik, teatamata ja reguleerimata kalapüük, globaalne soojenemine, merevee tase, plastjäätmed ja kalavarud Vaikses ookeanis, Burundile kehtestatud ELi sanktsioonide tühistamine, tehnosiire AKV riikidesse ja taristu areng, AKV ettepanekud elavdada majandust ja minimeerida rännet ning Euroopa Arengufondi kaasamine ELi eelarvesse.

Carl B. Greenidge vastas AKV nõukogu nimel küsimustele nr 1, 5 ja 6.

Ekaterina Zaharieva vastas ELi nõukogu nimel küsimustele nr 1, 2, 3, 4 ja 5.

8. 11.–13. aprillil 2018. aastal Keenias, Nairobis (Ida-Aafrika piirkond) toimunud 15. piirkondliku kohtumise aruanne – kaaspresidentide aruanne

Kaaspresidendi kohusetäitja Michèle Rivasi tegi suulise ettekande 15. piirkondlikust kohtumisest (Ida-Aafrika piirkond), tuues esile peamised aruteluteemad ja mainides eraldi vajadust edendada süvendatud piirkondlikku integratsiooni, mis tugevdaks partnerlusi erasektori ja kodanikuühiskonnaga, samuti tugevdada kaubandusvaldkonnas kontrollimehhanisme, et saavutada kestlik sotsiaal-majanduslik ja poliitiline areng. Ta tõi välja, et ainus pikaajaline lahendus konflikti põhjuste eemaldamiseks on edendada poliitilist dialoogi, tugevdada koostööd ja suurendada rahvusvahelist abi.

Ta toonitas seoses tulevase AKV-ELi Cotonou-järgse lepinguga vajadust töötada välja Cotonou õigustik ja võtta selles arvesse maailma tegelikku olukorda, eelkõige piirkondlikku eripära. Sama tähtsaks pidas ta vajadust hoida AKV riikide kodanikuühiskonda kursis läbirääkimiste käiguga.

9. Esmaspäeva, 18. juuni 2018. aasta pärastlõunase istungi ja teisipäeva, 19. juuni 2018. aasta hommikuse ja pärastlõunase istungi protokollide kinnitamine

Protokollid kinnitati.

(Istung katkestati kell 12.35 ja see jätkus kell 15.01.)

JUHATAJA: Louis MICHEL

Kaaspresident

10. Kolme alalise komitee esitatud raportites toodud resolutsiooni ettepanekute üle hääletamine

Kaaspresident tuletas assambleele meelde hääletamise korda.

i) AKV-ELi Cotonou lepingu järgsed suhted: tugev parlamentaarne mõõde (ACP-EU/102.400/18/fin.)

(Poliitikakomitee)

Raporti koostasid Jacob Oulanyah (Uganda) ja Cristian Dan Preda.

Vastuvõetud muudatusettepanekud: 1, 6, 7 ja üks suuline muudatusettepanek põhjenduse I kohta

Tagasilükatud muudatusettepanekud: 2, 3, 4, 5

Muudatusettepaneku 2 puhul palus fraktsioon PPE kodade kaupa hääletust. Muudatusettepanek lükati tagasi.

Muudatusettepaneku 3 puhul palus fraktsioon PPE osade ja kodade kaupa hääletust. Muudatusettepanek lükati tagasi. Põhjenduse F puhul palus fraktsioon S&D osade ja kodade kaupa hääletust. Esimene osa võeti vastu.

Fraktsioon S&D palus punkti 6 puhul osade kaupa hääletust ja kahe osa puhul kodade kaupa hääletust. Esimene osa võeti vastu.

Fraktsioon PPE palus punkti 11 puhul osade kaupa hääletust ja teise osa puhul kodade kaupa hääletust. Esimene osa võeti vastu.

Fraktsioon PPE palus punkti 12 puhul osade kaupa hääletust ja teise osa puhul kodade kaupa hääletust. Esimene osa võeti vastu.

Fraktsioon PPE palus punkti 16 puhul osade kaupa hääletust ja teise osa puhul kodade kaupa hääletust. Esimene osa võeti vastu.

Fraktsioon PPE palus punkti 20 puhul osade kaupa hääletust ja teise osa puhul kodade kaupa hääletust. Esimene osa võeti vastu.

Resolutsioon võeti muudetud kujul vastu 62 poolthääle ja 0 vastuhäälega, erapooletuid oli 5.

ii) Taimekaitsevahendeid, seemneid ja muid põllumajandussisendeid hõlmava ebaseadusliku kaubanduse mõju AKV riikide majandusele (AKV-EL/102.403/18/fin.)

(Majandusarengu-, finants- ja kaubanduskomitee)

Raporti koostasid Lucie Milebou Aubusson épouse Mboussou (Gabon) ja Maria Arena.

Vastuvõetud muudatusettepanekud: 2, 6, 7, 8

Tagasilükatud muudatusettepanekud: 1, 4, 5

Kehtetuks muutunud muudatusettepanekud: 3

Põhjenduse O puhul palus fraktsioon PPE osade kaupa hääletust. Põhjendus võeti vastu.

Punkti 18 puhul palus fraktsioon PPE eraldi hääletust. Punkt võeti vastu.

Resolutsioon võeti muudetud kujul ühehäälselt vastu.

iii) Linnastumise sotsiaalsed ja keskkonna-alased tagajärjed, pidades eelkõige silmas tööstus- ja olmereovee keskkonnasäästlikku käitlemist AKV riikides (ACP-EU/102.408/18/fin.)

(Sotsiaal- ja keskkonnakomitee)

Raporti koostasid Halifa Sallah (Gambia) ja Eleni Theocharous.

Vastuvõetud muudatusettepanek: 2

Tagasilükatud muudatusettepanek: 1

Punkti 6 puhul palusid fraktsioonid PPE ja ECR osade ja kodade kaupa hääletust. Esimene osa võeti vastu.

Resolutsioon võeti muudetud kujul ühehäälselt vastu.

11. Kiireloomuliste resolutsiooni ettepanekute üle hääletamine

i) Rahvusvahelise terrorismi vastaste uute meetmete pakilisus (ACP-EU/102.582/18/fin.)

Vastuvõetud muudatusettepanekud: 1

Resolutsioon võeti muudetud kujul ühehäälselt vastu.

ii) Humanitaarkriis Lõuna-Sudaanis (ACP-EU 102.583/18/fin.)

Vastuvõetud muudatusettepanekud: 1

Resolutsioon võeti muudetud kujul ühehäälselt vastu, kolm osalejat jäi erapooletuks.

12. Muud küsimused

Kaaspresident tänas liikmeid, kaassekretariaati, tõlke ja Euroopa Komisjoni nende panuse eest.

13. Parlamentaarse ühisassamblee 36. istungjärgu toimumise kuupäev ja koht

Assamblee 36. istungjärk toimub 3.–5. detsembril 2018. aastal Beninis.

(Istung lõppes kell 15.32.)